కెమెరా
వాడుకకి అనువుగా చేతిలో ఇమిడే చిత్రపటాలను రూపొందించేందుకు వీలుపడే కెమెరాని మొట్టమొదట 1685లో జోహాన్ జాహ్న్ రూపొందించాడు. నిల్వ ఉంచే దారి లేకపోవటంతో అప్పట్లో ఏర్పడిన ప్రతిబింబాన్ని చిత్రపటంగా మరల గీసేవారు. అయితే సూర్యరశ్మి సోకినచో రంగులు వెలిసిపోవటం లేదా రంగులు ముదరటం అప్పటికే మానవాళికి తెలుసు. కెమెరా అబ్స్క్యూరాలో కాంతి తాత్కాలితంగా గీసే ఈ చిత్రలేఖనాలతో ప్రేరణ చెందిన చాలామంది ప్రయోగకర్తలు వీటిని శాశ్వతంగా ముద్రించటానికి కావలసిన పదార్థాలని కనుగొనే ప్రయత్నంలో పడ్డారు.
లియో హెండ్రిక్ బేక్‌లాండ్
లియో హెన్రికస్ ఆర్థర్ బేక్‌లండ్ (నవంబరు 14, 1863 - ఫిబ్రవరి 23, 1944) బెల్జియన్-అమెరికన్ రసాయనశాస్త్రవేత్త. ఆయన 1893 లో కనుగొన్న వెలోక్స్ ఫోటోగ్రాఫిక్ కాగితం మరియు 1907 లో కనుగొన్న బేక్‌లైట్ అనే పదార్థం ద్వారా అందరికీ సుపరిచితుడు. ఆయన చవకైన, వేడిచేసినా కరగని ప్రముఖ ప్లాస్టిక్ అయిన బేక్‌లైట్ ను కనుగొన్నాడు. దీని ఫలితంగా ఆయన "ప్లాస్టిక్ పరిశ్రమ పితామహుడు" గా గుర్తింపబడ్డాడు.